Samsung në panairin e teknologjisë në Berlin
Kompania Samsung paraqiti në panairin e teknologjisë IFA në Berlin, orën inteligjente më të fundit, që mat aktivitetin fizik.
Kjo është ora inteligjente 'Samsung Gear Sport,' më e fundit në serinë e aparateve të Samsungut që masin aktivitetin fizik. Pajisja vjen me një ekran rreth 3 centrimetra që e bën atë më të vogël sesa pajisja tjetër e ngjashme e Samsungut, Gear S3. thotë Marc Holloway, menaxher i degës evropiane të kompanisë. Ora ‘Gear Sport’ ka një nivel të lartë të mbrojtjes nga uji, që do të thotë se me të mund të notosh apo edhe të bësh kërcim në ujë, pa e dëmtuar. Ajo vjen gjithashtu e pajisur me sistemin GPS kështu që mund të masë vrapimin dhe garën me bicikletë pa qënë e nevojshme të lidhet me një telefon inteligjent. Ka gjithashtu edhe një opsion ku mund të masësh kaloritë që ke marr nga ushqimi, thotë zoti Holloway. Pajisja u paraqit në panairin e teknologjisë IFA në Berlin. Sipas kompanisë Strategy Analytics që analizon tregun ndërkombëtar për këto pajisje, pas një rënie në vitin 2016, tregu i orëve inteligjente po shënon rritje këtë vit. Nicole Scott, redaktore e faqes elektronike Mobilegeeks thotë se ora inteligjente Gear Sport më në fund po ndërlidh aparaturat që masin aktivitetin fizik në një pajisje të vetme. Samsung po paraqet gjithashtu një pajisje tjetër matëse në panairin IFA. Pajisja ‘Gear Fit2 Pro’ është një variant i ri i orës inteligjente ‘Gear Fit2’. Ajo është e mbrojtur nga uji dhe mund të masë kaloritë e djegura dhe shpejtësinë gjatë notit. Pajisja ka gjithashtu një sistem që kupton cfare sporti je duke bërë dhe fillon të ndjek aktivitetin fizik në mënyrë automatike. Samsungu nuk ka bërë të ditur enden cmimin e dy pajisjeve. Panairi IFA i teknologjisë në Berlin hapet për publikun më 1 shtator dhe përfundon më 6 shtator.